Document ID: /roh_data/filtered/fineweb-2-filterrobots_roh.jsonl.gz/32474

La sola da Vibram, quella cun il punct mellen entamez, è enconuschenta sin quasi tut il mund. Naschida è la sola da Vibram èn la Val Bregaglia l'onn 1937.
Vitale Bramani il fundatur
Vitale Bramani èra in alpinist passiunà. L'onn 1935 han el e ses cumpogns empruvà da rampignar si da la paraid dal nordvest dal Piz Badile. Trid’aura ha chaschunà ina disgrazia, sis umens èn morts.
Vitale Bramani ha gì fortuna. El è silsuenter turnà ed ha cumenzà a tschertgar ina soluziun per ina buna sola da chalzers. Ina collavuraziun cun la firma Pirelli ha manà al success.
La ruta Bramani-Castiglioni
Cun agid da la nova sola da Vibram è Vitale Bramani finalmain arrivà cun ses ami Ettore Castiglioni, da raiver si da la paraid glischa vers nordvest enfin sin il Piz Badile – l’entschatta dal success da la sola da «Vibram».
RR actualitad 08:00